ตั้งแล้ว คณะกรรมการตรวจสอบการกักตุนน้ำมันดีเซล
ประชาไท -- 12 มีนาคม 2548--คณะกรรมการตรวจสอบข้อเท็จจริงเรื่องการกักตุนน้ำมันดีเซลได้รับการแต่งตั้งแล้ววันนี้ กำหนดระยะเวลาทำงาน 30 วัน นับจากวันที่ 11 เม.ย. เป็นต้นไป วันนี้ คณะรัฐมนตรีรับทราบคำสั่งสำนักนายกรัฐมนตรีเรื่องการ แต่งตั้งคณะกรรมการตรวจสอบข้อเท็จจริงกรณีการกักตุนน้ำมันดีเซล ตามที่รองนายกรัฐมนตรี (นายวิษณุ เครืองาม) เสนอ โดยคณะกรรมการประกอบด้วย นายจาดุร อภิชาตบุตร หัวหน้าผู้ตรวจราชการสำนักนายกรัฐมนตรีเป็นประธานกรรมการ ส่วนคณะกรรมการที่เหลือ ประกอบด้วยอธิบดีกรมธุรกิจพลังงาน ผู้อำนวยการสำนักงานนโยบายและแผนพลังงาน ผู้แทนสำนักงานการตรวจเงินแผ่นดิน พลตำรวจโทนาวิน สิงหะผลิน ผู้ช่วยผู้บัญชาการตำรวจแห่งชาติ สำนักงานตำรวจแห่งชาติ นายวีระยุค พันธุเพชร ที่ปรึกษานายกรัฐมนตรีฝ่ายข้าราชการประจำ สำนักเลขาธิการนายกรัฐมนตรี ผู้อำนวยการสำนักกฎหมายและระเบียบกลาง สำนักงานปลัดสำนักนายกรัฐมนตรี คณะกรรมการชุดดังกล่าวมีอำนาจหน้าที่ตรวจสอบข้อเท็จจริงกรณีมีข้อสงสัยว่ามีผู้ได้รับประโยชน์อันมิควรได้โดยชอบด้วยกฎหมายหรือโดยผิดปกติ เนื่องจากการที่กระทรวงพลังงานประกาศขึ้นราคาน้ำมันดีเซลหมุนเร็ว 3 บาทต่อลิตร เมื่อวันที่ 23 มีนาคม 2548 หากพบว่าเป็นความจริงให้รีบดำเนินการติดตามคืนหรือเสนอแนะมาตรการเพื่อรักษาผลประโยชน์ของส่วนรวมโดยเร็วที่สุด นอกจากนี้ คณะกรรมชุดดังกล่าวมีอำนาจในการเชิญเจ้าหน้าที่ของรัฐและผู้ประกอบการค้าน้ำมันและผู้เกี่ยวข้องมาให้ข้อมูลและเอกสารต่าง ๆ เพื่อประกอบการพิจารณาได้ สำหรับระยะเวลาในการปฏิบัติการติดตามข้อเท็จจริงเรื่องการกักตุนน้ำมันมีกำหนดให้ดำเนินการให้แล้วเสร็จภายใน 30 วัน โดยต้องรายงานผลการตรวจสอบข้อเท็จจริงต่อรองนายกรัฐมนตรีทุก 15 วัน นอกจากนี้ คณะกรรมการชุดดังกล่าวยังมีหน้าที่เสนอมาตรการและวิธีการป้องกันเพื่อไม่ให้เกิดปัญหาซ้ำอีกด้วย 
ประชาไท -- 12 มีนาคม 2548-- คณะกรรมการตรวจสอบข้อเท็จจริงเรื่องการกักตุนน้ำมันดีเซลได้รับการแต่งตั้งแล้ววันนี้ กำหนดระยะเวลาทำงาน 30 วัน นับจากวันที่ 11 เม.ย.